**Ghidul solicitantului – *Cultura în prezent***

Finanțare nerambursabilă pentru acțiuni, proiecte și programe culturale

Acest ghid cuprinde instrucțiuni de completare a formularului online de solicitare a finanțării nerambursabile pentru apelul *Cultura în prezent*orgainizat de Centrul de Proiecte al Municipiului Timișoara în 2022.

În **Regulament** și **Anunțul apelului** găsiți informații detaliate despre această sesiune de finanțare: perspectiva strategică, scop, obiective, criterii, caracteristici, priorităţi, buget, eligibilitatea solicitanţilor şi alte informaţii specifice referitoare la finanțarea nerambursabilă a programului cultural general. Un operator cultural poate înscrie în cadrul acestei sesiuni de finanțare, în total, **trei oferte culturale, însă nu poate depune mai mult de o ofertă de tip program în această sesiune de finanțare**.

În formularul online veți găsi trei secțiuni:

1. **Date despre solicitant**
2. **Cererea de finanțare**
3. **Anexele la cererea de finanțare**

Înainte de a completa formularul, vă recomandăm să vă organizați fișierele și conținutul cererii de finanțare, astfel încât să le puteți încărca eficient.

Formularul online vă permite salvarea intermediară a conținutului deja completat și continuarea ulterioară a completării. Dacă apăsați pe butonul “Salvează” veți primi prin e-mail un link unic pe care veți putea reveni pentru a continua completarea formularului.

**1. Date despre solicitant**

**Date de identificare**

* Denumire
* CIF
* IBAN
* Adresa legală a organizației
* Adresă de corespondență
* Telefon
* E-mail
* Website
* Social media
* Am mai beneficiat de finanțare nerambursabilă din partea Centrului de Proiecte

Bifă***Da/Nu***

* Certificatul de înregistrare fiscală de la Agenția Națională de Administrare Fiscală (ANAF)

PDF / max. 5 MB **<upload>**

* Certificatul de înregistrare de la Registrul Comerțului/Judecătorie sau alte documente doveditoare ale dobândirii personalității juridice, din care să rezulte eligibilitatea solicitantului, conform prezentului regulament

PDF / max. 5 MB **<upload>**

* Document din care să rezulte activarea în domeniul cultural și artistic - act constitutiv/statut, certificatul constatator de la Registrul Comerțului cu menționarea CAEN-ului principal de activitate în domeniul cultural (în cazul societăților comerciale) etc.

PDF / max. 5 MB **<upload>**

**Date despre reprezentatul legal**

* Prenume
* Nume
* Calitatea (ex.: președinte, director, administrator etc.)
* Telefon
* E-mail

**Date despre responsabilul financiar**

* Prenume
* Nume
* Calitatea (ex.: contabil, trezorier etc.):
* Telefon
* E-mail

**Date despre coordonatorul proiectului**

* Prenume
* Nume
* Telefon
* E-mail

**2. Cerere de finanțare**

# 

* **Arie tematică**:

*Marcați aria tematică ce corespunde activităților culturale propuse în ofertă.*

* **Tipul ofertei culturale**:

*Acțiune - maxim 25.000 lei / proiect - maxim 75.000 lei / program - maxim 150.000 lei.*

* **Titlul ofertei culturale**: (maxim 60 de caractere)

*O denumire clară și scurtă; aceasta va fi folosită pentru toate comunicările publice.*

* **Sumar** (max. 300 de cuvinte):

*Descrieți succint oferta culturală prin conceptul și activitățile principale pentru care solicitați finanțare, precum și grupurile țintă. Această sinteză e importantă atât pentru evaluare cât și pentru comunicarea publică a ofertei culturale în cazul în care va fi finanțată.*

* **Perioada de implementare** (max. 100 de cuvinte):

*Menționați intervalul calendaristic al implementării de la prima activitate până la ultima, precum și datele evenimentelor publice și locurile în care se vor desfășura.*

* **Valoarea totală a ofertei culturale, în lei:**
* **Valoarea finanțării nerambursabile solicitate, în lei:**
* **Valoarea cofinanțării, în lei:**
* **Procentul cofinanțării:**
* **Prezentarea solicitantului** (maxim 800 de cuvinte):

*Descrieți organizația dvs. și scopul principal pe care îl are aceasta. Descrieți experienţa în derularea de proiecte și activități culturale sau artistice. Descrieți modul în care contribuiți la contextul social local prin activitatea și misiunea organizației.*

* **Echipa de implementare** (max. 800 de cuvinte):

*Numiți persoanele și descrieți rolurile și responsabilitățile lor în echipă. Atașați cererii de finanțare CV-urile acestor persoane. Descrieți și metode de atragere în cazul rolurilor vacante. Exemple de roluri: coordonatorul proiectului, responsabil financiar, foto-video, responsabil PR, designer, coordonator producție, responsabil logistică, ș.a.*

* **Parteneriate** (max. 800 de cuvinte):

*Descrieți partenerii și profilul lor organizațional, menționând contribuția și responsabilitățile asumate în proiect de către aceștia. Parteneriatele sunt stabilite și descrise și în Anexa 1.3.*

* **Conceptul curatorial și viziunea artistică** (max. 800 de cuvinte):

*Prezentați conceptul curatorial al acțiunii, proiectului sau programului. Descrieți viziunea artistică, evidențiind cum corespunde aceasta la Strategia culturală a municipiului Timișoara 2014-2024.*

* **Context și justificare** (max. 1000 de cuvinte):  
  \*Se completează doar pentru proiecte și programe

*Analizați contexul social pentru care se propune oferta culturală. Identificați nevoia la care aceasta răspunde, inclusiv motivele pentru care a apărut oferta și cum poate fi aceasta o soluție pentru oraș. Justificați modul în care oferta culturală propusă contribuie la satisfacerea nevoii și ce oportunități noi aduce pentru clădirea și dezvoltarea unei vieți culturale și artistice efervescente care implică cetățenii și creatorii în procese de dialog și interacțiune.*

* **Scop** (max. 200 de cuvinte):

*Enunțați scopul pe care îl are acțiunea, proiectul sau programul.*

* **Obiective** (max. 800 de cuvinte):

*Listați obiectivele specifice ale acțiunii, proiectului sau programului. Acestea trebuie să fie tangibile, realiste, relevante scopului și măsurabile.*

* **Activități** (max. 2000 de cuvinte):

*Enumerați activitățile pe care doriți să le derulați, numerotându-le. Folosiți pentru fiecare activitate structura următoare:*

***Activitatea 1***

*Titlul activității:*

*Obiectivul specific al activității:*

*Descrierea activității:*

*Tipurile de beneficiari direct implicați în activitate și numărul lor:*

*Tipurile de beneficiari indirecți și numărul estimat:*

*Data activității:*

*Locul de desfășurare a activității:*

*Costul total al activității:*

***Activitatea …***

*Titlul activității:*

*Obiectivul specific al activității:*

*Descrierea activității:*

*Tipurile de beneficiari direct implicați în activitate și numărul lor:*

*Tipurile de beneficiari indirecți și numărul estimat:*

*Data activității:*

*Locul de desfășurare a activității:*

*Costul total al activității:*

* **Beneficiari direcți** (max. 300 de cuvinte):

*Descrieți beneficiarii direcți ai proiectului și motivați alegerea lor.*

* **Număr total de beneficiari direcți**: (doar cifre)
* **Beneficiari indirecți** (max. 300 de cuvinte):

*Descrieți beneficiarii indirecți ai proiectului și modurile în care proiectul îi afectează.*

* **Număr total de beneficiari indirecți**: (doar cifre)
* **Abordări în relațiile cu cetățeni, public, voluntari, profesioniști** (max. 1000 de cuvinte):  
  \*Se completează doar pentru proiecte și programe

*Descrieți metode și instrumente concrete privind:*

*a) modul în care veți facilita incluziunea culturală, accesul și participarea la cultură a cetățenilor;*

*b atragerea și dezvoltarea de noi categorii de public;*

*c) integrarea de activități de mediere sau educație culturală în proiect;*

*d) implicarea profesioniștilor și artiștilor locali în proiect.*

*Posibile acțiuni ar putea include: accesibilizarea publică a conținuturilor artistice și a mediilor de expunere/transmitere, implicarea de mediatori/educatori culturali sau interculturali, alegerea unor cartiere sau spații / locații cu potențial, oferirea de oportunități de dialog cu artiști/specialiști implicați, formarea voluntarilor, profesioniștilor din alte sectoare. Motivați alegerile prin referințe la analize, studii și/sau cercetări proprii, ale partenerilor și/sau din surse externe privind nevoia/oportunitatea realizării ofertei culturale propuse.*

* **Metodologia de implementare** (max. 1000 de cuvinte):  
  \*Se completează doar pentru proiecte și programe

*Descrieți succint procesul, setul de proceduri, lista de pașilor care trebuie urmați pentru a implementa oferta culturală. Prezentați logica și designul ofertei culturale pentru organizarea, planificarea, derularea activităților ofertei culturale, dar și pentru accesibilizarea și participarea la cultură a cetățenilor.*

* **Rezultate și impact** (max. 1000 de cuvinte):

*Descrieți rezultatele calitative și cantitative urmărite la nivel local în raport cu obiectivele proiectului. Evidențiați impactul specific estimat, efectele la nivelul grupurilor țintă stabilite, atât prin indicatori calitativi, cât și prin indicatori de rezultat cuantificabili, corespunzători obiectivelor specifice. Să aveți în vedere și următoarele puncte:*

*i) accesibilizarea activităților culturale pentru public din categorii sociale diferite*

*ii) dezvoltarea sustenabilă și promovarea artei și culturii în plan local*

*iii) susținerea dezvoltării vieții sociale din Timișoara prin activități culturale distribuite în cartiere*

*Prezentați produsele/livrabilele preconizate. Gradul de realizare a activităților și rezultatelor aferente reflectă gradul de îndeplinire a obiectivelor proiectului și implicit eficacitatea utilizării finanțării nerambursabile.*

* **Comunicare, promovare și diseminare** (max. 800 de cuvinte):

*Descrieți succint metodele și canalele de promovare și vizibilitate ale ofertei culturale, cum se asigură comunicarea și diseminarea activităților și rezultatelor proiectului către toate părțile interesate.*

* **Monitorizare, evaluare și riscuri** (max. 1000 de cuvinte):  
  \*Se completează doar pentru proiecte și programe

*Descrieți succint și cuantificați indicatorii folosiți pentru urmărirea implementării ofertei culturale, instrumentele de colectare a datelor pentru analiză și modalitățile de acțiune în cazurile în care se constată devieri de la planul inițial sau de la calitatea activităților, rezultatelor, produselor ofertei culturale. Menţionaţi riscurile/dificultăţile care ar putea influenţa negativ derularea proiectului și*

*menţionaţi măsurile de prevenire/diminuare a acestora.*

* **Sustenabilitate** (max. 1000 de cuvinte):

*Prezentați succint posibilitățile de continuare a ofertei culturale după terminarea finanțării nerambursabile; descrieți în ce măsură oferta culturală generează mecanisme, procese sau produse durabile sau repetabile. Cum contribuie aceasta la dezvoltarea de comunități și practici sustenabile în Timișoara?*

* **Valoare adăugată. Contribuția la creșterea calității vieții** (max. 1000 de cuvinte):  
  \*Se completează doar pentru proiecte și programe

*Definiți punctele prin care oferta culturală propusă inovează. Care sunt atributele care o diferențiază de alte oferte culturale similare sau de ediții trecute ale acesteia. Descrieți succint impactul estimat, ca efecte produse, în cartiere sau zone de intervenție și/sau pentru categorii de public adresate, sub aspecte precum:*

*i) incluziunea și coeziunea socială;*

*ii) conștientizarea și responsabilizarea față de cultura produsă local sau față de patrimoniul material, natural sau imaterial, după caz;*

*iii) susținerea dezvoltării economiei locale - a mărcilor și afacerilor locale din diferite sectoare precum scena artistică, domeniul industriilor culturale și creative, turism, petrecerea timpului liber ș.a.*

*Identificați și cuantificați indicatori de impact din aceste puncte de vedere.*

* **Alte mențiuni relevante** (max. 1000 de cuvinte):

*Enumerați alte informații pe care le considerați relevante pentru oferta culturală.*

**3.****Documente ce însoțesc cererea de finanțare**

|  |
| --- |
| **Documente obligatorii ce însoțesc cererea de finanțare** |
| * **Anexa 1.1.** – Bugetul de venituri și cheltuieli, completat în lei, **utilizând formularul pus la dispoziție de autoritatea finanțatoare** și urmând specificațiile menționate în cadrul acestuia, precum și în cadrul prezentului regulament; **semnat și datat**; |
| * **Anexa 1.2.** – Nota de fundamentare a bugetului, **utilizând formularul pus la dispoziție de autoritatea finanțatoare**, cu detalii și explicații privind *costurile / tarifele unitare medii bugetate, valorile cantitative aferente estimate și valorile totale rezultate pentru fiecare linie bugetară*, **semnată și datată.  Atenție! Nu se acceptă sume globale bugetate**. |
| * **Anexa 1.3**. – Declarații de parteneriat, completate cu datele relevante și **semnate de către parteneri**, urmărind structura informațiilor pusă la dispoziție de autoritatea finanțatoare; |
| * **Anexa 1.4.** – Declarația pe propria răspundere privind eligibilitatea solicitantului, **utilizând formularul pus la dispoziție de autoritatea finanțatoare**, **semnată și datată**; |
| * **Raportul de activitate** al solicitantului pe ultimul an; se prezintă *strict* ***informații relevante*** pentru solicitarea finanțării nerambursabile (descriere succintă activități și proiecte derulate, cu mențiuni privind **denumirea finanțatorului, denumirea programului de finanțare, perioada de derulare, grupul țintă, bugetul, experți, parteneri, link-uri ș.a.**); **cei care au derulat activități pe o perioadă mai scurtă de un an**, vor depune raport de activitate pentru perioada respectivă; **în situații excepționale**, cum ar fi cazuri de forță majoră sau evenimente neprevăzute independente de solicitant, în care raportul de activitate al ultimului an nu este relevant, se poate depune și raportul de activitate aferent anului anterior situației excepționale invocate; |
| * **CV-urile echipei de proiect**: manager, coordonator, responsabil financiar, specialist PR, designer, operator foto-video sau alți specialiști implicați în derularea proiectului ca parte din echipă **semnate și datate de către persoanele în cauză** sau însoțite de acordul scris al acestora privind participarea în cadrul proiectului cultural; |
| * **Certificatul de înregistrare** de la Registrul Comerțului/Judecătorie sau alte documente doveditoare ale dobândirii personalității juridice, din care să rezulte eligibilitatea solicitantului, conform prezentului regulament - dacă solicitantul nu a mai beneficiat de finanțare de la Centrul de Proiecte în trecut; |
| * Document din care să rezulte **activarea în domeniul cultural și artistic** - act constitutiv/statut, certificatul constatator de la Registrul Comerțului cu menționarea CAEN-ului principal de activitate în domeniul cultural (în cazul societăților comerciale) etc - dacă solicitantul nu a mai beneficiat de finanțare de la Centrul de Proiecte în trecut; |
| * Certificatului de înregistrare fiscală de la Agenția Națională de Administrare Fiscală (ANAF) - dacă solicitantul nu a mai beneficiat de finanțare de la Centrul de Proiecte în trecut; |
| * Alte documente pe care solicitantul le consideră relevante pentru activitatea sa (CV-uri și portofolii invitați asumate de către aceștia, portofoliu de activitate, dosar de presă, prezentări spații, parteneri, ediții anterioare etc.) |

**Bifă GDPR** / Sunt de acord ca datele cu caracter personal completate în acest formular să fie folosite și prelucrate de către Centrul de Proiecte al Municipiului Timișoara în scopul înscrierii proiectului, conform normelor de protecție a datelor cu caracter personal în vigoare.

Succes!

Echipa Centrului de Proiecte TImișoara